Средња школа

Број:

Датум:

Нова Варош

На основу уредбе Владе Републике Србије за спречавање и сузбијање заразне болести COVID 19, Министарство просвете, науке и технолошког развоја донело је Стручно упутство за организовање и остваривање образовно-васпитног рада у средњој школи у школској 2021/22. години, а у складу са Законом о основама система образовања и васпитања („Службени гласник РС“ бр. 88/17, 27/18 - др. закон 10/19, 6/20 и 129/2021), Законом о средњем образовању и васпитању („Службени гласник РС", бр. 55/13, 101/17, 27/18 и 129/2021 и др.закони) и у складу са Правилником о посебном програму образовања и васпитања у школској 2021/22. години („Службени гласник РС“ бр.85/21). **Средња школа** на основу одлуке Тима за школе релизује образовно-васпитни рад у складу са **Моделом II.** Сагласно Стручном упутству, Педагошки колегијум и Тим за обезбеђивање квалитета и развој установе израдили су Оперативни план организације и реализације образовно-васпитног рада за период од **24.01.2022.године.**

**ОПЕРАТИВНИ ПЛАН ОРГАНИЗАЦИЈЕ И РЕАЛИЗАЦИЈЕ ОБРАЗОВНО-ВАСПИТНОГ РАДА**

1. Модел организације образовно-васпитног рада који се примењује у средњој школи:
	1. Образовно-васпитни рад у школи кроз непосредни рад - I модел
	2. **Образовно-васпитни рад у школи кроз непосредни рад и наставом на даљину у организацији школе - II модел**
	3. Настава на даљину у организацији школе - III модел
2. **Информација о припремљености за рад:**
	1. **Табеларни приказ распореда звоњења и распореда дезинфекције и чишћења просторија за све објекте школе – модели I и II (матична школа и издвојена одељења)**

**Распоред звоњења у школи**

|  |  |
| --- | --- |
| **ЧАС** | **ПРЕ ПОДНЕ** |
| **ПОЧЕТАК** | **КРАЈ** |
| **0.** | 07:05 | 07:50 |
| **1.** | 08:00 | 08:45 |
| **2.** | 08:50 | 09:35 |
| **3.** | 09:55 | 10:40 |
| **4.** | 10:45 | 11:30 |
| **5.** | 11:35 | 12:20 |
| **6.** | 12:25 | 13:10 |
| **7.** | 13:15 | 14:00 |

\*-велики одмор 09:35-09:55;

Распоред дезинфекције

|  |  |  |
| --- | --- | --- |
| **Активност**  | **Време реализације** | **Носиоци реализације** |
| Чишћење и дезинфекција подова, столова и столица у обе школске зграде, проветварање просторија | 7:00-7:50 | чистачице |
| Дезинфекција столова и квака, лавабоа, чесми проветравање просторија, избацивање смећа,  | 9:40-9.55 | чистачице |
| Чишћење и дезинфекција простора школе у целини, проветварање | 14:00-15:00 | чистачице |
| Чишћење радионице-дезинфекција подова. столова, алата, проветравање | 7:00-7:50 | чистачице |
| Дезинфекција столова и квака, лавабоа, чесми проветравање просторија, избацивање смећа, | 9:40-9.55 | чистачице |
| Чишћење и дезинфекција радионице у целини | 14:00-15:00 | чистачице |

* 1. **Организација исхране у ученичкој кухињи/трпезарији - модели I и II**

У нашој школи не постоји ученичка кухиња.

* 1. **Обезбеђеност средстава за хигијену и дезинфекцију руку и просторија**

Школа је набавила довољан број дезинфикционих средстава ( алкохол 70%, у свим тоалетима је тоалет папир, убрус, течни сапун). Постављене су дезобаријере на улазу у школске зграде и радионицу школе. Од Европске уније школа је добила 3 апарата за дезинфекцију руку и они су постављени на улазе у обе зграде.

Редовно се купују сва неопходна средства за чишћење. Школа има довољно радника задужених за одржавање чистоће. Уредно се дезинфикују и чисте обе школске зграде и радионица.

Кроз вибер групе и преко сајта школе ученици су обавештени о обавезном ношењу маски, физичкој дистанци и редовној дезинфекцији руку. Поласком у школу биће обавештени и кроз Књигу обавештења. На улазу у обе зграде, радионицу постоје обавештења о обавезном ношењу маски, физичкој дистанци и редовној дезинфекцији руку.

* 1. **Обезбеђеност просторије за изолацију (матична школа и издвојена одељења)**

Школа поседују просторије за изолацију уколико се појаве симптоми инфекције код ученика или запослених за време непосредног рада у школи. То је учионица бившег гимназијског центра.

1. **Опис организације рада у основној/средњој школи - матична школа и издвојена одељења, предметна и разредна настава, реализација професионалне праксе и практичне наставе:**

Настава у школи се орзанизује по комбинованом моделу што подразумева следеће:

Ученици у одељењима која имају преко 16 ученика се деле у две групе (Средња школа има укупно 17 одељења, од тога 2 одељења имају мање од 16 ученика, то су 2/1 и 3/1 друштвено – језички смер гимназије. Ова два одељења реализоваће облике образовно-васпитног рада без поделе на групе, непосредним радом у школи. Осталих 15 одељења се дели на две групе на следећи начин: прва група, односно прва половина ученика, долази у школу понедељком, средом и петком, а друга група уторком и четвртом. Следеће недеље групе присуствују настави по обрнутом распореду;

Свако одељење има своју учионицу коју неће мењати, осим у случајевима наставе рачунарства и информатике, хемије и биологије, када је неопходно да ученици буду у кабинету.

У току боравка у школи спроводиће се доследна и исправна употреба маски, одржавање физичке дистанце, хигијена руку и респираторна хигијена, чишћење и дезинфекција и успостављена сарадња са надлежном здравственом службом, а посебном са надлежним ИЈЗ/ЗЈЗ.

Часови физичког васпитања реализоваће се у спортско-градској дворани уз поштовање мера.

Изборни програми код друштвено-језичког и природно-математичког смера реализоваће се путем наставе на даљину, осим када ученици представљају резултате рада и када се оцењују. За потребе оцењивања долазиће у школу.

Начин остваривања практичне наставе:

Практична настава за образовне профиле (аутомеханичар, механичар хидроенергетских постројења, електричар, електромонтер мрежа и постројења, машински техничар моторних возила) реализоваће се у складу са епидемиолошком ситуацијом и поштовањем прописаних мера за сузбијање вируса Ковид-19.

Образовни профили ће реализовати практичну наставу на следећи начин:

Образовни профил Аутомеханичар, трећи разред, остварује практичну наставу у радионицама и предузећима са којима је школа потписала уговоре. Укупан број ученика је 10, који су по распореду распоређени на различитим местима. Овај образовни профил се школује по класичном моделу, где је наставним планом и програмом предвиђено 25% реализације наставе у предузећима. Остатак се реализује у школској радионици или учионици.

Аутомеханичари ће према утврђеном распореду имати теоријску обуку за полагање вожње према наставном плану и програму за овај разред.

Образовни профил Механичар хидроенергетских постројења ће практичну наставу остваривати у радионици, коју је школа закупила од Лимских хидроелектрана, и потписала уговор о коришћењу простора. Практична настава ће се реализовати у централама Лимских хидроелектрана према утврђеном распореду распоређених ученика. Укупан број ученика је 9. Овај образовни профил се школује по класичном моделу, где је наставним планом и програмом предвиђено 25% реализације наставе у предузећима. Остатак се реализује у школској радионици или учионици.

Образовни профил Машински техничар моторних возила, други и четврти разред, практичну наставу остварују у предузећима и радионицама, а први разред у школској радионици, према утврђеном распореду и поделама на групе, у првој смени. Број група на практичној настави је три.

Образовни профил Електричар и Електромонтер мрежа и постројења, који се школују по дуалном систему, требало би да практичну наставу реализују у Лимским хидроелектранама, али још увек нисмо добили одобрење од Електропривреде Србије, чека се верификација ЕПС-а за извођење учења кроз рад. Из тих разлога , практична настава ће се реализовати у школи, у учионицама, све док Електропривреда Србије не добије верификацију за реализацију учења кроз рад по дуалном систему образовања.

1. **Број ученика који прате наставу на даљину на основу извештаја лекара (број ученика, разред и одељење):**

1 ученица другог разреда друштвено језичког смера од 01.09.2021. године прати наставу на даљину на основу извештаја лекара. Ученица је крајем првог полугодишта оперисана и отац се нада да ће у наредном периоду моћи да прати наставу, само је потребно још пар дана да сачекамо док ученица обави прегледе око узимања протезе за ногу.

1. **Распоред часова по разредима (прихватљиво навести линк):**

 https://srednjanv.edu.rs/2021/09/13/raspored-casova-2021-22/

1. **Табеларни приказ распореда дежурства (модели I и II) - број дежурних наставника у просторијама школе, на улазу, у школском дворишту:**

|  |
| --- |
| ***Дежурни наставници*** |
| ***Зграда 1*** | ***Зграда 2*** |
| ***Понедељак*** |
| 1.Грбић Јелена2.Крџавац Николина3.Халиловић Музафера4.Ранђеловић Небојша5.Коњокрад Никола6.Никачевић Станко7.Ђорђе Василић8.Мандић Душан | 07:55-10:4507:55-11:3507:55-10.4510:40-14:0009:50-13:1511:30-14:0012:20 - 14.0010:40-12:25 | 1.Чичић Ћамил2.Мартиновић Перошевић Милана3.Рвовић Видан4.Јовановић Миленија5. Ћировић Радованка6.Туркмановић Ћамил7. Цупарић Гордана8. Јовановић Дарко | 07:55-11:3007:55-11:3507:55-09:5009:50-13:1509:50-13:1509:40-12:1512:20-14.0011.30-13.15 |
| ***Уторак*** |
| 1. Гујаничић Срећко2.НикачевићАалекса3.Рајић Милан4.Шапоњић Марина5.Башовић Садија6.Јаџић Снежана7. Савић Александар8. Томашевић Предраг | 07:55-09:5007:55-10:4507:55-10:45 09:55-13:5509:55-13:1510:40-13:1511:30-13:1511:30-14:00 | 1.Јањић Радмило2. Туркмановић Ћамил3.Ремовић Анђелка4.Мујагић Един5. Обућина Љубомир6.Мујагић Алија7.Рвовић Милош | 07:55-09:5007:05-09:5007:55-10:4510:45-13:1509:50-13:1511:30-14:0011:30-14:00 |
| ***Среда*** |
| 1.Башовић Мевлудин2.Брзаковић Срђан3.Коњокрад Никола4.Јаковљевић Душко5.Чакаревић Милунка6.Чоловић Драгана7.Вејсиловић Сенка | 07:55-11:3507:55-12:2507:55-10:4508:45-11:3508:45-11:3509.50 – 13.1512-20 -14.00 | 1. Мујагић Един2. Мандић Душан3. Мусић Авдић Далида5. Јовановић Дарко6. Обућина Драгана7. Ђорђе Василић8. Мујагић Алија9. Ботић Маријана | 07:55-11:3507:55-11:3507:55-10:4510:45-12:2511:35-13:1511:35-13:1512.20 – 14.0012.20 – 14.00 |
| ***Четвртак*** |
| 1.Крџавац Николина2.Туркмановић Ћамил3.Савић Александар4.Халиловић Музафера5.Вејсиловић Сенка7.Башовић Садија8. Шапоњић Марина9. Рајић Милан  | 07:55-10:4507:05-10:4507:55-09.5009:50-13:1511.30-13:5511:30-13:1511:30-13:1513.10 – 14.00 | 1. Хаџић Елвира2. Рвовић Милош3. Мартиновић Перош.Милана4. Василић Ђорђе5. Ћировић Радованка6. Боранијашевић Мила7. Јовановић Миленија8. Курћубић Ружица | 07:55-10:4507:55-10:4507:55-11:3010:40-12:2510:45-13:1511:30-13:1511.30 – 13.1513:10-14:00 |
| ***Петак*** |
| 1.Чоловић Драгана2.Јаковљевић Душко3.Јаџић Снежана4.Чакаревић Милунка5.Башовић Мевлудин6.Коњокрад Никола7. Никачевић Алекса8. Грбић Јелена | 07:55-11:3507:55-10.4507:55-10:4509:50-12:2509:50-12:2510:40-13:1511.30-13.1512.20 – 14.00 | 1. Мусић Авдић Далида2. Хаџић Елвира3. Мандић Душан4. Чичић Ћамил5. Боранијашевић Мила6. Рвовић Видан7. Мујагић Един  | 07:55-10:4507:55-10:4508:45-12:2508:45-12:2509:50-11:3512:25-14.0012:25-14:00 |

Наставници су распоређени у обе школске зграде и по спратовима. На сваком спрату су 2-3 наставника у обе школске зграде, а по 1 наставник у школском дворишту. Када се настава реализује у радионици, дежурни наставници су предметни наставници. Сваки наставник ће вршити контролу ношења заштитних маски, одржавања физичке дистанце, контролу одржавања хигијене, праћење распореда звоњења, праћење дисциплине и понашања ученика, давати подршку ученицима и помоћ.

1. **Податак о изабраној платформи за рад на даљину:**

 Настава се реализује на платформи „Microsoft Тeams“. За ученицу која остварује васпитно-образовни рад на даљину направљен је тим где ће предметни наставници објављивати материјал за ученицу, пратити рад, давати инструкције и оцењивати. Када су часови изборних предмета, она ће са осталим ученицима заједно пратити час и учествовати у групном раду, раду у пару.

1. **Начин праћења напредовања и постигнућа ученика који прецизира и рад на платформи (задаци, рокови, коментари, оцене... за гимназије обухватити и изборне програме):**

Праћење и вредновање ученика огледаће се у смењивању формативног и сумативног оцењивања. Формативним оцењивањем наставници ће вредновати ученичка постигнућа која треба да подрже и учење и ученика. Формативно оцењивање ће се спроводити чешће и биће интерактивно,тј.да ученици учествују у оцењивању, да се самопроцењују и узајамно процењују. Циљ је да се оваквим оцењивањем подстакне самосталност и одговорност. Наставници ће континуирано пратити рад и напредак ученика, који ће се огледати и у начину на који ученици партиципирају, како прикупљају податке, како аргументују, евалуирају, документују и дају повратну информацију ученицима како би им помогли да достигну предвиђени исход.

Сумативним оцењивањем наставници ће вредновати резултат учења. Сумативне оцене ученици ће добијати из контролних или писмених задатака/радова, тестова, усменог испитивања самосталних или групних радова ученика, праћења формативног оцењивања. Спроводиће се периодично, на крају појединих делова програма и по завршетку читавог програма.

Испитивање ученика огледаће се кроз усмено и писмено оцењивање. Усмено оцењивање реализоваће се кроз индивидуално испитивање ученика и кроз групну дискусију, дијалог током часова. Усмено испитивање оствариваће се преко директног контакта наставника и ученика. Наставник ће усмеравати одговоре ученика, постављати даља питања и на тај начин ће утврђивати шта ученик зна, а шта не. Од ученика ће захтевати да што самосталније и прегледније излаже,образлаже, објашњава и доказује. Кроз групну дискусију даће могућност осталим ученицима да се укључе да коментаришу и износе своје предлоге.

Писмено оцењивање огледаће се кроз писање састава на задату тему, контролне/писмене задатке, тестове, пројекте, графички радове, цртеже. Писмени и контролни задаци, као и графички радови ће се реализовати према усвојеном плану писмених и контролних задатака. План писмених и контролних задатака биће истакнути на сајту школе за сваки месец.

Методе које ће се примењивати су метода посматрања, испитивања, анализе. Поред усменог и писменог испита спроводиће тестове и посматрање ученика током групног рада, рада у пару, вршиће процену пројектног рада и запажања вештине тимског рада, вршиће процену комуникацијсих вештина.

Наставници ће континуирано пратити ученике како би уочили њихове потребе, снаге, слабости, интересе и напредак појединца у учењу. Процењиваће, водити евиденцију о свим ученицима њиховим вештинама, потребама и индивидуалним могућностима. На основу постављених исхода и критеријума оцењивања наставници ће пратити напредак и постигнућа ученика. На основу свих прикупљених података, наставници ће у својој педагошкој евиденцији и ЕС дневнику бележити учешће у активностима током часова који се реализују у реалном времену. Праћење напредовања и постигнућа ученика поред предметних наставника, пратиће одељењске старешине и педагошкиња школе.

Праћење напредовања и постигнућа ученика наставници ће вршити и кроз израду домаћих задатака, односно праћење постављених рокова за израду домаћих задатака, активно учествовање на часовима, мотивисаности за рад, ангажовање у групном и индивидуалном раду, повратне информације од стране ученика, али и кроз постигнуће на писаним проверама и усменим проверама.

Код изборних предмета гимназијских смерова наставници ће радити истраживања, пројекте са ученицима. Делиће их у групе, парове. Даће рок за израду задатака. У току часова наставник ће пратити рад група, давати инструкције. Ученици ће излагати своје радове, пратити рад осталих група. Оцењиваће рад чланова у својој групи, рад осталих група. Ученицима ће бити дата могућност да се самооцењују и вреднују свој рад. На основу урађених задатака и редовног бележења активности наставници ће сумативно оценити ученике уз образложење оцене.

1. **Опис реализације образовно-васпитног рада у продуженом боравку – модели I и II (број и подела ученика, време трајања и динамика активности):**

У нашој школи не постоји продужени боравак.

1. **Опис реализације наставе у оквиру *Обогаћеног једносменског рада* - модели I и II (број и подела ученика, време трајања и динамика активности):**

У нашој школи не постоји Обогаћени једносменски рад.

1. **Начини комуницирања, односно обавештавања ученика и родитеља:**

Ученици ће преко одељењских старешина, на ЧОС-у и Књиге обавештељња бити обавештавани о свим активностима у школи. Такође, сва обавештења за ученике и родитеље редовно ће се објављивати и ажурирати на сајту школе. Одељењске старешине су формирале и вибер групе са родитељима и ученицима. Преко њих ће такође слати сва обавештења, информације везано за ученике, родитеље и рад школе.

1. **Специфичности организације образовно-васпитног рада које произилазе из школског/локалног контекста и услова рада:**

 Настава у нашој школи се одвија у 2 школске зграде и у школској радионици. Велики је број образовних профила (9) који реализују практичну наставу у предузећима и радионицама. Једно одељење образовни профил електричар и електромонтер мрежа и постројења реализује образовно-васпитни рад по дуалном образовању, али још увек нисмо добили одобрење од Електропривреде Србије, чека се верификација ЕПС-а за извођење учења кроз рад. Из тих разлога, практична настава ће се реализовати у школи, у учионицама, све док Електропривреда Србије не добије верификацију за реализацију учења кроз рад по дуалном систему образовања.

1. **Конкретан опис начина праћења остваривања оперативног плана – носиоци активности, врсте активности, анализа, презентација резултата, динамика, мере за унапређивање:**

Педагошки колегијум и Тим за обезбећивање квалитета и развој установе уз сарадњу са организатором практичне наставе, директором и педагогом школе пратиће реализацију оперативног плана рада и о томе правити извештај на месечном и седмичном нивоу. Педагошки колегијум и Тим за обезбеђивање квалитета и развој установе правиће акциони план за унапређење наставе на основу уочених недостатака током праћења остваривања оперативног плана рада. Реализацију акционог плана спроводиће наставници, ученици, тимови, стручна већа за одређени временски период. Реализацију истог пратиће Педагошки колегијум и Тим за обезбећивање квалитета и развој установе у сарадњи са директором школе, организатором практичне наставе, стручним већима и тимовима. Обавештаваће наставничко веће, савет родитеља и школски одбор, као и Школску управу.

Увидом у Ес дневнике рада, кроз посету часова, педагошку евиденцију о раду ученика, глобалне и оперативне планове рада и припреме наставника пратићемо реализацију наставе, дидактичко методичку реализацију часова, присутност ученика по групама на часовима, реализацију практичне наставе, рад на одабраној платформи, здравствено стање ученика, оцењивање ученика, вођење евиденције о раду ученика. Након посећених часова и увида у документацију директор, педагог и организатор практичне наставе даће повратну информацију наставницима кроз писани извештај, као и предложене мере за унапређење рада.

 Директор школе